Source: http://www.rktatry.estranky.sk/clanky/registracia---clenstvo.html
Timestamp: 2017-07-24 22:43:15+00:00
Document Index: 13722837

Matched Legal Cases: ['§ 62', '§ 33', '§ 38', '§ 64', 'čl. 7', 'čl. 7']

Regionálna komora sestier a pôrodných asistentiek Vysoké Tatry - Registrácia - členstvo
Úvod › Registrácia - členstvo
Všetky potrebné tlačivá si môžete stiahnuť na stránke SKSaPA www.sksapa.sk
Komora vedie register sestier a register pôrodných asistentiek. V zmysle zákona NR SR č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, § 62 ods. 1, - registrácia je zapísanie zdravotníckeho pracovníka do registra a vydanie potvrdenia o registrácii.
Komora zapíše sestru a pôrodnú asistentku do registra do 10 dní od doručenia oznámenia a požadovaných dokladov a vydá potvrdenie o registrácii, v ktorom je uvedený dátum registrácie a pridelené registračné číslo, pod ktorým bude sestra alebo pôrodná asistentka vedená v registri sestier alebo v registri pôrodných asistentiek. Registračné číslo sa používa ako variabilný symbol pri rôznych platbách v komore, pri vzdelávacích aktivitách a pri každej komunikácii s komorou. Zápisom do registra sestier/pôrodných asistentiek sa nestávate členom komory. Členstvo v komore je dobrovoľné. V prípade záujmu o zápis do zoznamu členov - postup a podrobnosti v časti členstvo.
1. Vyplniť tlačivo oznámenia
Oznámenie postupu pri registrácii
2. K oznámeniu je potrebné priložiť:
• osvedčené kópie dokladov o najvyššej dosiahnutej odbornej spôsobilosti (maturitné vysvedčenie SZŠ alebo diplom VOV alebo diplom VŠ v odbore ošetrovateľstvo/pôrodná asistencia - Bc./Mgr.)
• osvedčené kópie dokladov o ďalšom vzdelávaní (špecializačné štúdium alebo certifikačná príprava)
• potvrdenie zamestnávateľa o praxi zamestnanca (na stiahnutie: potvrdenie zamestnávateľa o praxi,aj na portal.sksapa.sk)
• kópiu potvrdenia o úhrade registračného poplatku (registračný poplatok vo výške 13,00 €uhraďte na číslo účtu: SK46 0200 0000 0016 7016 9854, VÚB a. s., VS: 5782004)
Overenou fotokópiou sa rozumie osvedčenie listín a podpisov na listinách vykonané notárskym úradom alebo matričným úradom podľa zákona č. 323/1992 Z. z. alebo zákona č. 599/2001 Z. z. Všetky dokumenty predkladané ako prílohy v inom ako slovenskom jazyku musia byť úradne preložené do slovenského jazyka.
Viac na www.sksapa.sk
Komora do 30 dní odo dňa doručenia písomnej žiadosti zapíše do zoznamu členov sestru alebo pôrodnú asistentku, ak
Odborná spôsobilosť sa preukazuje overenými (notárom alebo matrikou) dokladmi o odbornej spôsobilosti podľa § 33 ods. 5 zákona NR SR č. 578/2004 Z.z. Pokiaľ je žiadateľ o zápis do zoznamu členov zapísaný v niektorom z registrov vedených komorou, uvedie pridelené registračné číslo a doklady o odborne spôsobilosti nemusí opakovane zakladať.
V zmysle § 38 ods. 2 zákona sa bezúhonnosť preukazuje výpisom z registra trestov, ktorý nesmie byť starší ako tri mesiace.
Žiadosť o zápis do zoznamu členov Poplatky spojené s členstvom
Ročný členský príspevok pre riadneho člena SK SaPA je 25€. Členský príspevok je splatný do 31. marca príslušného kalendárneho roka. Udržiavací členský príspevok člena SK SaPA je 8€. Udržiavací členský príspevok platí pre členov vykonávajúcich povolanie v zahraničí, členov ktorí majú pozastavenú registráciu z dôvodu nevykonávania povolania a sú na starobnom, invalidnom, alebo predčasnom starobnom dôchodku. Členský príspevok člena SK SaPA na materskej alebo rodičovskej dovolenke je 5€.
Každý člen komory dostane po zápise do zoznamu členov preukaz. Čestný člen dostane členský preukaz čestného člena. Preukaz je majetkom člena komory, člen komory zodpovedá za jeho prípadné zneužitie.
e) na potvrdenie o zápise do registra a na potvrdenie o zápise do zoznamu členov,
f) požiadať o poskytnutie pôžičky alebo sociálnej výpomoci z finančných prostriedkov komory, v súlade s vnútornými predpismi komory
g) požiadať o vydanie „Stanoviska a vyjadrenia k etickej spôsobilosti na výkon povolania sestry a pôrodnej asistentky“ podľa podmienok stanovených Radou komory,
h) zúčastňovať sa na aktivitách podporujúcich činnosť, ciele, úlohy komory,
i) dávať podnety a návrhy orgánom komory súvisiace s výkonom povolania,
j) vyjadrovať a navrhovať námety pre rozhodovanie orgánov a všetkých zhromaždení členov komory,
k) prostredníctvom regionálnej komory má člen právo na poskytnutie všetkých vnútorných predpisov komory a periodických správ o aktivitách komory aj na regionálnej úrovni,
l) zúčastňovať alebo podieľať sa na vzdelávacích, sociálnych a kultúrnych akti¬vitách organizovaných komorou pre svojich členov,
m) upozorňovať orgány komory a orgány regionálnej komory na nedostatky v ich čin¬nosti a navrhovať opatrenia na ich odstránenie,
o) podieľať sa na tvorbe a obsahu tlačovín komory, inzerovať v nich,
p) navrhovať alebo obdržať za stanovených podmienok ocenenie Bieleho srdca,
r) byť členom dvoch odborných sekcií.
s) benefitný program (desiatky rôznych zliav v obchodoch a službách po celom Slovensku)
Člen komory je povinný:
a) vykonávať svoje zdravotnícke povolanie odborne, v súlade so všeobecne záväznými právnymi predpismi a s etickým kódexom, ktorý je uvedený v prílohe č. 4 zákona,
f) bez zbytočného odkladu oznámiť údaje na zápis do registra a priebežne ich dopĺňať (§ 64 zákona),
g) riadne a včas platiť určené príspevky, .
h) podporovať ošetrovateľskú profesiu a pôrodnú asistenciu,
i) starať sa o zvyšovanie odbornej spôsobilosti a poskytovať starostlivosť formou ošetrovateľského procesu. Sestra a pôrodná asistentka sú povinné sústavne sa vzdelávať v súlade so zákonom a osobitným predpisom.
j) do 30 dní splniť oznamovaciu povinnosť týkajúcu sa všetkých ko¬morou evidovaných skutočností, bezodkladne oznamovať zmeny údajov týkajúcich sa osoby alebo výkonu povolania sestry a povolania pôrodnej asistentky,
k) rešpektovať stanoviská Snemu komory a ďalších orgánov komory a plniť úlohy vyplývajúce z členstva v komore a v orgánoch komory, plniť uznesenia orgánov komory.
l) oznámiť stratu, poškodenie alebo zneužitie členského preukazu a súčasne požiadať o vydanie nového členského preukazu.
V prípade, ak si člen neplní povinnosť riadne a včas platiť členské príspevky, práva člena uvedené v čl. 7 ods. 2 písm. a), b), f), g), o) mu budú obmedzené v plnom rozsahu.
V prípade, ak si člen neplní povinnosť riadne a včas platiť členské príspevky, práva člena uvedené v čl. 7 ods. 2 písm. b), c), d) mu budú čiastočne obmedzené.
Včas a riadne platiť členské príspevky znamená platiť členské príspevky v plnej výške vždy do 31. marca príslušného kalendárneho roka.